یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی دونیا میقیاسیندا 757 مین 471-ی، ویروسا یولوخان‌لارین سایی 21 میلیون 72-نی کئچیب، انفکسیونوندان معالیجه اولونا‌راق ساغالان اینسان‌لارین سایی ایسه 13 میلیون 924 مین اولوب.
اپیدمی‌دن ان چوخ تأثیرلنن امریکا-دا اینسان ایتکیسی 170 مین 415، ویروسا یولوخان‌لارین سایی 5 میلیون 415 مینه چاتیب.
لاتین امریکاسیندا اپیدمی‌نین مرکزینه چئوریلن برزیل-ده حیات ایتکی‌سی 105 مین 564، ویروسون یولوخدوغو اینسان سایی 3 میلیون 229 مینه یوکسلیب.
مکزیک-ده "کووید-19"دان اینسان ایتکیسی 627 آرتا‌راق 55 مین 293، ویروسا یولوخان‌لارین سایی 7 مین 371 آرتا‌راق 505 مین 751-ا چیخیب.
41 مین 347 حیات ایتکی‌سی ایله اینگیلتره-‌دکی اپیدمی نین مرکزی اولان "کووید-19" ویروسونا یولوخان‌لارین سایی‌نین 3 میلیون 400 مین اولا بیله جگی بیلدیریلیب. اؤلکه‌نین قاباقجیل بیلیم یوردلاریندان بیری اولان "امپریال کالج " طرفیندن آپاریلان آراشدیرما ایله معین ائدیلن بو رقم اها‌لی‌نین 6 فایزینه برابردیر. تدقیقاتدا، افریقا و آسیا منشأ‌لی آزلیق‌لاردا "کووید-19" ویروسونا یولوخان‌لارین سایی‌نین دیگر ائتنیک قروپ‌لارا نیسبتن 2 دفعه چوخ اولدوغو دا قئید ائدیلیب.
دونیادا ان چوخ انفکسیونا یولوخما فاکتی‌نین قئیده آلیندیغی اوچونجو اؤلکه اولان هیندوستان-دا سون 24 ساعات عرضینده 1007 نفرین اؤلمه‌سیله "کووید-19"دان اؤلن‌لرین سایی 48 مین 153-ا یوکسلیب، ویروسا یولوخان‌لارین سایی ایسه سون 24 ساعاتدا 64 مین 553 آرتا‌راق 2 میلیون 461 مینه چاتیب.
روسیادا اینسان ایتکی‌سی 124 آرتیملا 15 مین 384، ویروسا یولوخان‌لارین سایی ایسه 907 مین 758 اولا‌راق قئید ائدیلیب.
